### Beslutningstema

Det skal besluttes, om der skal meddeles lovliggørende dispensation til den monterede facadebeklædning på adressen Nørre Frankel 15, 6792 Rømø.

### Sagsfremstilling

I forbindelse med en større renovering af det forhenværende hotel beliggende [adresse] Frankel 15, 6792 Rømø, er der på facaden monteret en lodret listebeklædning udført i komposittræ (formstøbte elementer fremstillet af en blanding af træfibre, plast og bindemiddel).

Ejendommen er omfattet af lokalplan nr. 230 for et boligområde ved Nørre Margit Ravn. Jf. lokalplanens § 8.1 må der til udvendige bygningssider og tagflader ikke anvendes brugte, eller andre materialer, som efter Tønder Kommunes skøn virker skæmmende. Bygninger skal udføres som murede teglstenshuse eller træhuse, hvor udformning, arkitektur og farve skal passe naturligt og diskret til området. (...) Bygningsudformning og farvevalg skal godkendes af Tønder Kommune.

I 2021 blev der endvidere udarbejdet en arkitekturstrategi for Rømø med det formål at understøtte forvaltningens administration og den fremtidige planlægning for øen. Strategien tager afsæt i den oprindelige bygningskultur og de gamle Rømø-huse og sætter retningslinjer for, hvorledes den fremtidige bebyggelse på øen bør udvikle sig. I den forbindelse er der et særligt fokus på de få, enkle og naturlige materialer, som oprindeligt har dannet grundlaget for den lokale byggetradition. Jf. strategien bør komposit, fibercement og lign. kunstmaterialer ikke finde anvendelse på øen.

Zacharias Andersen bunder dels i et ønske om at styrke den bygningsmæssige kvalitet på øen, dels en opmærksomhed på, hvorledes materialerne patinerer i det relativt hårde miljø, der kendetegner Rømø med megen blæst, sand og salt i luften. [adresse] og fibercementmaterialer fremstår med en mere plastisk, blank overflade i en ensartet brunlig farve, som ikke har samme visuelle udtryk som naturligt træ.

På den baggrund er det forvaltningens anbefaling, at der meddeles afslag til den ansøgte lovliggørelse af listebeklædningen med påbud om at fjerne listebeklædningen. Der kan monteres nye lister i træ som erstatning for kompositbeklædningen.

### Lovgrundlag

Planloven

### Fagchefen for Plan & Udvikling indstiller,

at der meddeles afslag til lovliggørelse af den monterede beklædning, opfulgt af påbud om fysisk lovliggørelse.

### Beslutning

Indstillingen godkendt.

Hugo Simonsen deltog ikke i mødet.